Neuvoston 27 päivänä lokakuuta 1997 vahvistama YHTEINEN KANTA (EY) N:o 47/97 Euroopan parlamentin ja neuvoston direktiivin 97/.../EY antamiseksi ionisoivalla säteilyllä käsiteltyjä elintarvikkeita ja elintarvikkeiden ainesosia koskevan yhteisön luettelon vahvistamisesta



Virallinen lehti nro C 389 , 22/12/1997 s. 0047



Neuvoston 27 päivänä lokakuuta 1997 vahvistama YHTEINEN KANTA (EY) N:o 47/97 Euroopan parlamentin ja neuvoston direktiivin 97/. . ./EY antamiseksi ionisoivalla säteilyllä käsiteltyjä elintarvikkeita ja elintarvikkeiden ainesosia koskevan yhteisön luettelon vahvistamisesta (97/C 389/03) EUROOPAN PARLAMENTTI JA EUROOPAN UNIONIN NEUVOSTO, JOTKA ottavat huomioon Euroopan yhteisön perustamissopimuksen ja erityisesti sen 100 a artiklan, ottavat huomioon komission ehdotuksen (1), ottavat huomioon talous- ja sosiaalikomitean lausunnon (2), noudattavat perustamissopimuksen 189 b artiklassa määrättyä menettelyä (3), sekä katsovat, että ionisoivalla säteilyllä käsiteltyjä elintarvikkeita ja elintarvikkeiden ainesosia koskevan jäsenvaltioiden lainsäädännön lähentämisestä . . . päivänä . . .kuuta . . .annetun Euroopan parlamentin ja neuvoston direktiivin N:o 97/. . ./EY (4), jäljempänä `puitedirektiivi`, 4 artiklan 1 ja 2 kohdassa säädetään sellaisten elintarvikkeiden ja elintarvikkeiden ainesosien luettelon hyväksymisestä, joita saadaan muista poiketen käsitellä ionisoivalla säteilyllä; tätä luetteloa laaditaan vaiheittain, kuivatut mausteyrtit, mausteet ja maustekasvit ovat usein kansanterveydelle haitallisten organismien ja niiden metaboliittien saastuttamia, tällaista saastunutta tuotetta ei voida enää käsitellä desinfiointiaineilla kuten etyleenioksidilla niiden mahdollisesti myrkyllisten jäämien vuoksi, ionisoivan säteilyn käyttö on tehokas keino korvata edellä mainitut aineet, elintarvikealan tiedekomitea on hyväksynyt tällaisen käsittelyn, ja tällainen käsittely on tästä syystä hyödyllistä kansanterveyden suojelun kannalta, OVAT ANTANEET TÄMÄN DIREKTIIVIN: 1 artikla 1. Tällä direktiivillä vahvistetaan yhteisössä alustava luettelo sellaisista elintarvikkeista ja elintarvikkeiden ainesosista, jäljempänä `elintarvikkeet`, joita saadaan käsitellä ionisoivalla säteilyllä, ja määrätään tähän tarkoitukseen käytettävät suurimmat sallitut annokset, sanotun kuitenkaan rajoittamatta puitedirektiivin 4 artiklan 3 kohdan toisen alakohdan mukaisesti vahvistettavaa lopullista luetteloa. 2. Kyseisten tuotteiden käsittely ionisoivalla säteilyllä saadaan suorittaa vain puitedirektiivin säännösten mukaisesti. 3. Liitteessä on lueteltu elintarvikkeet, joita saadaan käsitellä ionisoivalla säteilyllä, sekä ne keskimääräiset kokonaisannokset, joille ne voidaan altistaa. 2 artikla Jäsenvaltiot eivät saa kieltää, rajoittaa tai estää puitedirektiivin yleisten säännösten ja tämän direktiivin säännösten mukaisesti säteilytettyjen elintarvikkeiden kaupan pitämistä sillä perusteella, että ne ovat siten käsiteltyjä. 3 artikla Mahdolliset muutokset tähän direktiiviin tehdään perustamissopimuksen 100 a artiklassa määrättyjen menettelyjen mukaisesti. 4 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan siten, että tämän direktiivin mukaisten säteilytettyjen elintarvikkeiden kaupan pitäminen ja käyttö sallitaan viimeistään [. . .] (*). Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 5 artikla Tämä direktiivi tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. 6 artikla Tämä direktiivi on osoitettu kaikille jäsenvaltioille. Tehty . . . Euroopan parlamentin puolesta Puhemies Neuvoston puolesta Puheenjohtaja (1) EYVL C 336, 31.12.1988, s. 7 ja EYVL C 303, 2.12.1989, s. 15. (2) EYVL C 194, 31.7.1989, s. 14. (3) Euroopan parlamentin lausunto, annettu 11 päivänä lokakuuta 1989 (EYVL C 291, 20.11.1989, s. 58), neuvoston yhteinen kanta, vahvistettu 27 päivänä lokakuuta 1997 (ei vielä julkaistu virallisessa lehdessä) ja Euroopan parlamentin päätös, tehty . . . (ei vielä julkaistu virallisessa lehdessä). (4) Katso tämän virallisen lehden numeron sivu 36. LIITE Elintarvikkeet, joiden käsittely ionisoivalla säteilyllä sallitaan ja säteilytyksen enimmäisannokset >TAULUKON PAIKKA> NEUVOSTON PERUSTELUT I JOHDANTO 1. Komissio toimitti 9 päivänä joulukuuta 1988 neuvoston käsiteltäväksi Euroopan yhteisön perustamissopimuksen 100 a artiklaan perustuvan ehdotuksen Euroopan parlamentin ja neuvoston direktiiviksi ionisoivalla säteilyllä käsiteltyjä elintarvikkeita ja elintarvikkeiden ainesosia koskevan jäsenvaltioiden lainsäädännön lähentämisestä (1). 2. Komissio toimitti neuvoston käsiteltäväksi Euroopan parlamentin ensimmäisessä käsittelyssä 11 päivänä lokakuuta 1989 (2) antaman lausunnon pohjalta muutetun ehdotuksen (3). Euroopan unionista tehdyn sopimuksen tultua voimaan Euroopan parlamentti vahvisti kyseisen lausunnon ensimmäisessä käsittelyssä 2 päivänä joulukuuta 1993 (4). 3. Talous- ja sosiaalikomitea antoi lausuntonsa 31 päivänä toukokuuta 1989 (5). 4. Neuvosto vahvisti 27 päivänä lokakuuta 1997 muutettua ehdotusta koskevan yhteisen kannan perustamissopimuksen 189 b artiklan mukaisesti. II TAVOITTEET 5. Ehdotuksen tavoitteena on ionisoivalla säteilyllä käsiteltyjen elintarvikkeiden ja elintarvikkeiden ainesosien valmistukseen, kaupan pitämiseen ja tuontiin sovellettavien menettelyiden käyttöönotto. Koska tällä hetkellä joissakin jäsenvaltioissa sallitaan elintarvikkeiden ja elintarvikkeiden ainesosien säteilyttäminen, kun taas toisissa se kielletään, direktiivillä pyritään vahvistamaan alustava yhteisön positiiviluettelo tuotteista, jotka voidaan käsitellä ionisoivalla säteilyllä. Luetteloa täydennetään vaiheittain ja näin menetellen toteutetaan asteittain tämän alan sisämarkkinat. III YHTEISEN KANNAN ERITTELY A. YLEISET HUOMAUTUKSET 6. Yleisesti ottaen tekstiä muokattiin käsittelyn aikana melkoisesti. Niinpä komission ehdotus jaettiin kahteen osaan, mistä oli seurauksena kaksi yhteistä kantaa, joiden perusteella voidaan antaa samanaikaisesti - sekä puitedirektiivi, jossa vahvistetaan yleissäännökset että - soveltamisdirektiivi, jossa vahvistetaan ionisoivalla säteilyllä käsiteltyjä elintarvikkeita ja elintarvikkeiden ainesosia koskeva alustava positiiviluettelo sen kuitenkaan rajoittamatta lopullisesti vahvistettavaa positiiviluetteloa. Soveltamisdirektiiviä koskevassa yhteisessä kannassa säädetään alustavan positiiviluettelon vahvistamisesta niiden elintarvikkeiden osalta, jotka voidaan käsitellä ionisoivalla säteilyllä. Kyseinen luettelo rajoittuu kuivattuihin mausteyrtteihin, mausteisiin ja maustekasveihin. 7. Neuvosto poikkesi komission kannasta komission muutetun ehdotuksen osalta seuraavasti: - liite I sijoitetaan toisaalle eli soveltamisdirektiiviin - neuvosto meni komissiota pidemmälle hyväksymällä kyseistä liitettä koskevan Euroopan parlamentin tarkistuksen 33 periaatteen. Lisäksi on huomattava, että muutetun ehdotuksen 3 artiklan 3 kohdasta on tullut soveltamisdirektiivin 3 artikla. Komissio hyväksyi neuvoston muutettuun ehdotukseen tekemät muutokset. Erityishuomautusten osalta viitataan puitedirektiiviä koskevan yhteisen kannan perusteluihin, erityisesti III B kohdan alakohtiin 8 ja 9. (1) EYVL C 336, 31.12.1988, s. 7. (2) EYVL C 291, 20.11.1989, s. 58. (3) EYVL C 303, 2.12.1989, s. 15. (4) EYVL C 342, 20.12.1993, s. 33. (5) EYVL C 194, 31.7.1989, s. 14.